|  |  |
| --- | --- |
|  | PATVIRTINTA  Akmenės rajono jaunimo ir  suaugusiųjų švietimo centro  direktoriaus 2017 m. rugsėjo 4 d.  įsakymu Nr. V-65 |

**Akmenės rajono jaUNIMO IR SUAUGUSIŲJŲ ŠVIETIMO CENTRO DARBUOTOJŲ VEIKSMŲ MOKINIUI SUSIRGUS AR PATYRUS TRAUMĄ CENTRE IR TEISĖTŲ MOKINIO ATSTOVŲ INFORMAVIMO APIE PATIRTĄ TRAUMĄ AR ŪMŲ SVEIKATOS SUTRIKIMĄ TVARKOS APRAŠAS**

**I. BENDROSIOS NUOSTATOS**

1. Akmenės rajono jaunimo ir suaugusiųjų švietimo centro (toliau tekste – Centras) darbuotojų veiksmų mokiniui (toliau – Mokinys) susirgus ar patyrus traumą Centre ir teisėtų Mokinio atstovų informavimo apie Centre patirtą traumą ar ūmų sveikatos sutrikimą tvarkos aprašas (toliau – Aprašas) parengtas vadovaujantis Visuomenės sveikatos priežiūros mokykloje tvarkos aprašu, patvirtintu Lietuvos Respublikos sveikatos apsaugos ministro ir švietimo ir mokslo ministro 2016 m. liepos 21 d. įsakymu Nr. V-966/V-672 „Dėl visuomenės sveikatos priežiūros mokykloje tvarkos aprašo patvirtinimo“; Lietuvos higienos norma HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugo ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“.

2. Aprašas reglamentuoja darbuotojų veiksmus Mokiniui susirgus ar patyrus traumą Centre ir teisėtų Mokinio atstovų informavimo apie Centre patirtą traumą ar ūmų sveikatos sutrikimą.

**II. DARBUOTOJŲ VEIKSMŲ, MOKINIUI SUSIRGUS AR PATYRUS TRAUMĄ CENTRE IR TEISĖTŲ MOKINIO ATSTOVŲ INFORMAVIMO APIE CENTRE PATIRTĄ TRAUMĄ AR ŪMŲ SVEIKATOS SUTRIKIMĄ, ORGANIZAVIMAS**

3. Mokiniui susirgus Centre:

3.1. mokytojas arba klasės vadovas apie Mokinio sveikatos būklę nedelsdamas informuoja Centre esantį visuomenės sveikatos priežiūros specialistą (toliau – Specialistas), Mokinio tėvus (globėjus, rūpintojus);

3.2. Specialistas įvertina, ar Mokinys tėvų gali laukti klasėje arba Mokinys tėvų laukia Specialisto kabinete;

3.3. jei kyla įtarimų, kad Mokinys serga užkrečiamąja liga, jis atskiriamas nuo kitų mokinių ir stebimas iki atvyks tėvai (globėjai, rūpintojai) ;

3.4. įvykus nelaimingam atsitikimui (traumos atvejis) lauke, sporto salėje ar kitoje Centro teritorijoje, esant galimybei Mokinys paguldomas jo buvimo vietoje (šaltuoju metų laiku įnešamas į vidų) ir skubiai kviečiamas Specialistas;

3.5. esant būtinumui, Specialistas ar mokytojas nedelsdami kviečia greitąją medicinos pagalbą telefonu Nr.112;

3.6. nesant Specialisto, 3 punkte ir papunkčiuose išdėstytus veiksmus atlieka už Mokinio ugdymą ir priežiūrą atsakingas mokytojas arba socialinis pedagogas;

4. Mokinys negali dalyvauti ugdymo procese Centre:

4.1. kai Mokiniui nustatomi ūmių užkrečiamųjų ligų požymiai (karščiuoja, skundžiasi stipriu galvos ar pilvo skausmu, viduriuoja, vemia, yra pūlingų išskyrų iš nosies), įvairių traumų atvejais;

4.2. kai Mokinio liga riboja jo dalyvavimą klasės veikloje;

4.3. kai Mokinio būklė reikalauja didesnės darbuotojų kompetencijos ir dėmesio, negu jie gali suteikti, nepažeisdami kitų Mokinių interesų;

4.4. kai Mokinio liga kelia pavojų kitų Mokinių ir Centro darbuotojų sveikatai.

5. Po ligos Mokinys gali būti priimtas į Centrą tik pateikus gydytojo pažymą (Forma   
Nr. 094/a).

6. Užfiksavus užkrečiamų ligų (vėjaraupiai, tymai, skarlatina) atvejus Gimnazijoje Specialistas privalo:

6.1. raštu informuoti tėvus (globėjus, rūpintojus) elektroniniame dienyne;

6.2. registruoti ligos atvejus Užkrečiamųjų ligų žurnale.

**III. BAIGIAMOSIOS NUOSTATOS**

7. Specialistas ir klasės vadovas yra atsakingi už veiksmų, Mokiniui susirgus ar patyrus traumą Centre ir teisėtų Mokinio atstovų informavimo apie Centre patirtą traumą ar ūmų sveikatos sutrikimą, organizavimą ir vykdymą.

8. Tvarkos vykdymo kontrolę vykdo Centro direktorius.

\_\_\_\_\_\_\_\_\_\_\_\_\_\_\_\_\_\_\_\_\_